ع الدوار .. ع الدوار .. راديو بلدنا فيه أخبار

ع الدوار اغنيه مصريه الفها حسين طنطاوى و لحنها احمد صدقى و غناها محمد قنديل

 كلمات 
ع الدوار ع الدوار

راديو بلدنا فيه اخبار

ع الدوار ع الدوار

.....

يا اللى فى قاعه يا اللى ف خص

قوم دى الساعه تمانيه و نص

و الراديو عمال بـيرص

ف الاخبار قلبك يتهنا

كنا ف نار و بقينا ف جنه

و اللى ظلمنا بئا ف النار

ع الدوار ع الدوار

.....

من يوم جيشنا ما شن الغاره

علا عزالنا بكل جساره

و احنا يوماتى تجينا بشاره

الجرانين بترد الروح

و تداوى القلب المجروح

خير جى لنا بالقنطار

ع الدوار ع الدوار

.....

طاقة القدر شافتها عنينا

و الدنيا دى بئت ف ايدينا

و اللى خلقنا فرجها علينا

كنا عبيد و بئينا اسياد

كنا ف ليل و النور انئاد

كنا صغار و بئينا كبار

ع الدوار ع الدوار

.....

ارفع راسك اوعا تطاطى

ولا تنذل لغير العاطى

و اقلب ارضك عالى ف واطى

خللى البور ف بلدنا جناين

خللى الصحرا تبئا مداين

لجل نعيش دايمن احرار

ع الدوار ع الدوار

 شوف كمان 

محمد قنديل

 لينكات برانيه 

 يوتيوب ع الدوار

https://m.youtube.com/watch?v=FKtrHDkorlQ
مصادر

تصنيف:محمد قنديل
تصنيف:اغانى محمد قنديل
تصنيف:اغانى وطنيه مصريه
تصنيف:اغانى باللغه المصريه
تصنيف:كلمات اغانى